અમેરિકાના ફલોરિડા પ્રાંતના ઓર્લાન્ડો શહેરની અેક નાઈટ ક્લબમાં થયેલ ફાયરિંગની ઘટનાએ વિશ્વને હચમચાવી દીધું છે. આજે ચારેકોર જે રીતે જાતિ, ધર્મ અને સમુદાય આધારિત ઘૃણાનો પ્રસાર થઈ રહ્યો છે તે રીતે જોતાં આ ઘટનાને તેની દેન ગણી શકાય. ઘટનાને અંજામ આપનાર શખ્સ ઓમર મ‌િતન આતંકવાદી સંગઠન ઈસ્લામિક સ્ટેટ સાથે સંકળાયેલો છે, પરંતુ આવો હુમલો તેણે આઈઅેસઆઈઅેસના આદેશથી કર્યો હોય તેવું લાગતું નથી. તે મનોરોગી વ્યક્તિ હોવાનું કહેવાય છે, પરંતુ તેણે જે કૃત્ય કર્યું છે તે આવેશમાં આવીને કર્યું હોવાનું કહેવાય છે, પરંતુ તેમાં તેનો ઈરાદો સ્પષ્ટ જાહેર થઈ ગયો છે.